1997L0070 — SK — 20.04.2009 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

SMERNICA RADY 97/70/ES

z 11. decembra 1997,

ktorou sa ustanovuje harmonizovaný bezpečnostný režim pre rybárske plavidlá dĺžky 24 a viac metrov







RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 84 ods. 2, so zreteľom na návrh Komisie ( 1 ), so zreteľom na stanovisko Hospodárskeho a sociálneho výboru ( 2 ), v súlade s postupom uvedeným v článku 189c zmluvy ( (1) keďže opatrenia spoločenstva v sektore námornej dopravy by mali smerovať k zvýšeniu námornej bezpečnosti; (2) keďže protokol Torremolinos týkajúci sa Medzinárodného dohovoru Torremolinos z roku 1977 o bezpečnosti rybárskych plavidiel, ďalej len „protokol Torremolinos“, bol prijatý 2. apríla 1993; (3) keďže presadenie tohto protokolu na rybárske plavidlá, plávajúce pod vlajkou členského štátu alebo pôsobiace vo vnútorných vodách, alebo v teritoriálnom mori členského štátu, alebo vykladajúce svoj úlovok v prístave členského štátu na úrovni spoločenstva posilní bezpečnosť týchto rybárskych plavidiel; pretože rôzne vnútroštátne právne predpisy ešte nepožadujú úroveň bezpečnosti stanovenú protokolom; keďže táto spoločná úroveň bezpečnosti harmonizáciou rôznych a meniacich sa bezpečnostných požiadaviek zaistí, že na všetky rybárske plavidlá prevádzkované v tej istej oblasti bude hospodárska súťaž prebiehať na rovnakej úrovni bez toho, aby boli ohrozené bezpečnostné normy; (4) keďže najmä s ohľadom na rozmer vnútorného trhu je akcia na úrovni spoločenstva najúčinnejším spôsobom zavedenia spoločnej úrovne bezpečnosti pre všetky rybárske plavidlá v spoločenstve; (5) keďže smernica Rady je vhodným právnym nástrojom, pretože poskytuje rámec na jednotné a povinné uplatňovanie bezpečnostných noriem členskými štátmi, pričom ponecháva každému členskému štátu voľbu formy a metód, ktoré sa najlepšie zodpovedajú jeho vnútornému systému; (6) keďže niekoľko najdôležitejších kapitol protokolu Torremolinos sa vzťahuje len na rybárske plavidlá dlhé 45 metrov a viac; keďže obmedzenie uplatňovania protokolu na úrovni spoločenstva len na tieto plavidlá by vytvorilo bezpečnostnú medzeru medzi týmito plavidlami a menšími rybárskymi plavidlami s dĺžkou 24 až 45 metrov a preto by deformovalo hospodársku súťaž; (7) keďže článok 3 ods. 4 vyššie uvedeného protokolu stanovuje, že každá strana určí, ktorý z jej predpisov týkajúci sa hranice dĺžky väčšej než 24 metrov sa má ako celok alebo časť vzťahovať na rybárske plavidlá dlhé 24 metrov a viac, ale menšie než je predpísaná dĺžková hranica, ktoré sú oprávnené plávať pod vlajkou tejto strany; keďže článok 3 ods. 5 vyššie uvedeného protokolu stanovuje, že strany sa musia snažiť zaviesť jednotné normy na tieto rybárske plavidlá prevádzkované v rovnakej oblasti; (8) keďže v záujme posilnenia bezpečnosti a zabránenia deformácie hospodárskej súťaže sa musí sledovať cieľ - uplatňovanie bezpečnostných pravidiel tejto smernice na všetky rybárske plavidlá dlhé 24 metrov a viac a pôsobiace v rybolovnom pásme spoločenstva, a to bez ohľadu na to, pod ktorou vlajkou plávajú; keďže v súlade so všeobecnými pravidlami medzinárodného práva musí byť toto splnené u rybárskych plavidiel plávajúcich pod vlajkou tretích štátov a pôsobiacich vo vnútorných vodách alebo v teritoriálnom mori členského štátu alebo vykladajúcich svoj úlovok v prístave členského štátu; (9) keďže musia naďalej platiť príslušné ustanovenia smernice Rady prijaté podľa sociálnej politiky spoločenstva; (10) keďže zo všetkých týchto dôvodov majú členské štáty na nové a v prípade požiadavky i na existujúce rybárske plavidlá dlhé 45 metrov a viac uplatňovať ustanovenia prílohy k protokolu Torremolinos s tým, že budú brať do úvahy príslušné ustanovenia uvedené v prílohe I k tejto smernici; keďže na všetky nové plavidlá dlhé 24 metrov a viac, ale kratšie než 45 metrov a plávajúce pod vlajkou členských štátov, majú tieto štáty uplatňovať aj ustanovenia kapitol IV, V, VII a IX prílohy k protokolu Torremolinos, upravené prílohou II k tejto smernici; (11) keďže dôvody vzťahujúce sa k zvláštnym regionálnym okolnostiam ako sú zemepisné a klimatické podmienky môžu oprávňovať zvláštne požiadavky stanovené v prílohe III; keďže také ustanovenia boli vypracované na prevádzku v severných a prípadne južných pásmach; (12) keďže v záujme ďalšieho zvýšenia úrovne bezpečnosti majú plavidlá plávajúce pod vlajkou členského štátu spĺňať zvláštne požiadavky stanovené v prílohe IV; (13) keďže rybárskym plavidlám plávajúcim pod vlajkou tretích štátov nesmie byť povolené pôsobiť vo vnútorných vodách alebo v teritoriálnom mori členského štátu alebo vykladať svoj úlovok v prístave členského štátu a tým súťažiť s plavidlami plávajúcimi pod vlajkou členského štátu, pokiaľ ich vlajkový štát nepotvrdil, že vyhovujú technickým podmienkam stanoveným v tejto smernici; (14) keďže vybavenie vyhovujúce požiadavkám smernice Rady 96/98/ES z 20. decembra 1996 o vybavení námorných lodí ( 4 ) inštalovanom na rybárskych plavidlách sa má automaticky uznávať ako vyhovujúce zvláštnym ustanoveniam predpísaným v tejto smernici na také vybavenie, pretože požiadavky smernice 96/98/ES sú prinajmenšom rovnocenné tým, ktoré sú obsiahnuté v protokole Torremolinos a v tejto smernici; (15) keďže členské štáty by sa mohli stretnúť s miestnymi okolnosťami oprávňujúcimi uplatniť zvláštne bezpečnostné opatrenia na všetky rybárske plavidlá pôsobiace v určitých oblastiach; keďže môžu rovnako považovať za vhodné prijatie výnimky z ustanovení prílohy k protokolu Torremolinos alebo prijatie rovnocennej požiadavky; keďže by mali byť oprávnené prijať tieto opatrenia podliehajúce kontrole podľa postupu výboru; (16) keďže v súčasnej dobe neexistujú jednotné medzinárodné technické normy na rybárske plavidlá pokiaľ ide o pevnosť lodného trupu, hlavné a pomocné strojné zariadenia a elektrické a automatické zariadenia; keďže také normy môžu byť stanovené podľa pravidiel uznaných organizácií alebo štátnych správ; (17) keďže na kontrolu účinného vykonávania a presadzovania tejto smernice majú členské štáty vykonať inšpekcie a vydať osvedčenia o súlade rybárskym plavidlám, ktoré vyhovujú zvláštnym požiadavkám tejto smernice; (18) keďže v záujme zabezpečenia plného uplatnenia tejto smernice a v súlade s postupom stanoveným v článku 4 protokolu Torremolinos majú rybárske plavidlá podliehať štátnemu prístavnému dozoru; keďže členský štát môže vykonávať aj kontroly rybárskych plavidiel tretích štátov, ktoré nepôsobia vo vnútorných vodách alebo teritoriálnom mori členského štátu ani nevykladajú svoj úlovok v prístave tohto členského štátu, aby overil, či spĺňajú požiadavky tohto protokolu po tom, čo nadobudne platnosť; (19) keďže je nevyhnutné, aby výbor zložený zo zástupcov členských štátov spolupracoval s Komisiou pri účinnom uplatňovaní tejto smernice; keďže túto úlohu môže prevziať výbor ustanovený článkom 12 smernice Rady 93/75/EHS z 13. septembra 1993, týkajúcej sa minimálnych požiadaviek na lode plávajúce do prístavov alebo z prístavov spoločenstva a prepravujúce nebezpečný alebo životné prostredie znečisťujúci tovar ( 5 ); (20) keďže v záujme zabezpečenia dôsledného vykonávania tejto smernice môžu byť týmto výborom upravené určité ustanovenia tak, aby zohľadnili príslušný vývoj na medzinárodnej úrovni; (21) keďže Medzinárodná námorná organizácia (IMO) má byť v súlade s protokolom Torremolinos informovaná o tejto smernici; (22) keďže v záujme zabezpečenia plného uplatňovania tejto smernice majú členské štáty stanoviť systém pokút za porušovanie vnútroštátnych ustanovení prijatých podľa tejto smernice, v súlade s postupom uvedeným v článku 189c zmluvy ( 3 ), PRIJALA TÚTO SMERNICU:







Článok 1

Účel

1. Účelom tejto smernice je stanoviť bezpečnostné normy na nové a existujúce námorné rybárske plavidlá dlhé 24 metrov a viac, pokiaľ sa príloha k protokolu Torremolinos vzťahuje na posledne menované, ktoré

— plávajú pod vlajkou členského štátu a sú registrované v spoločenstve, alebo

— plávajú vo vnútorných vodách alebo teritoriálnom mori členského štátu, alebo

— vykladajú svoj úlovok v prístave členského štátu.

Z pôsobnosti tejto smernice sú vyňaté rekreačné plavidlá zaoberajúce sa nekomerčným rybolovom.

2. Táto smernica sa nedotýka ustanovení smernice Rady 89/391/EHS z 12. júna 1989 o zavedení opatrení na podporu zlepšenia bezpečnosti a zdravia pracujúcich pri prácii ( 6 ), jej jednotlivých smerníc a najmä smernice Rady 93/103/ES z 23. novembra 1993, ktorá sa týka minimálnych zdravotných a bezpečnostných podmienok na prácu na rybárskych plavidlách (13. jednotlivá smernica v zmysle článku 16 ods. 1 smernice 89/391/EHS) ( 7 ).

Článok 2

Definície

Na účely tejto smernice:

1. „rybárske plavidlo“ alebo „plavidlo“ znamená každé plavidlo vybavené alebo používané na komerčné účely na lov rýb alebo iných živých zdrojov mora;

2. „nové rybárske plavidlo“ znamená rybárske plavidlo, na ktoré: a) dňa 1. januára 1999 alebo po tomto dátume bola uzavretá zmluva o stavbe alebo väčšej prestavbe; alebo b) zmluva o stavbe alebo väčšej prestavbe bola uzavretá pred 1. januárom 1999 a bola splnená tri roky alebo viac po tomto dátume, alebo c) dňa 1. januára 1999 alebo po tomto dátume v prípade absencie zmluvy o stavbe: — je položený kýl, alebo — sa začína znateľná stavba určitej lode, alebo — začala montáž zahŕňajúca aspoň 50 ton alebo 1 % odhadovanej hmotnosti všetkého stavebného materiálu, pričom sa použije nižší údaj;

3. „existujúce rybárske plavidlo“ znamená rybárske plavidlo, ktoré nie je novým rybárskym plavidlom;

4. „protokol Torremolinos“ znamená protokol Torremolinos vzťahujúci sa na Medzinárodný dohovor Torremolinos z roku 1977 o bezpečnosti rybárskych plavidiel spolu so zmenami tohto dokumentu;

5. „osvedčenie“ znamená osvedčenie o zhode podľa článku 6;

6. „dĺžka“ znamená, pokiaľ nie je uvedené inak, 96 % celkovej dĺžky na hlavnej vodoryske pri 85 % bočnej najmenšej výške merané od hornej hrany kýlu alebo dĺžku od prednej strany čeleňa k ose kormidlového pňa na tejto vodoryske, ak je uvedený údaj väčší. U plavidiel konštruovaných so sklonom kýlu musí byť vodoryska, na ktorej je meraná dĺžka, rovnobežná s konštrukčnou vodoryskou;

7. „pôsobenie“ znamená lov alebo lov a spracovávanie rýb alebo iných živých zdrojov mora bez toho, aby bolo dotknuté právo pokojného prechodu v teritoriálnom mori a slobody plavby v 200 míľovom výhradnom ekonomickom pásme;

8. „uznaná organizácia“ znamená organizáciu uznanú v súlade s článkom 4 smernice Rady 94/57/ES z 22. novembra 1994 o spoločných pravidlách a normách pre organizácie vykonávajúce inšpekcie a prehliadky a pre príslušné činnosti námorných úradov ( 8 ).

Článok 3

Všeobecné požiadavky

1. Členské štáty zabezpečia, aby sa ustanovenia prílohy k protokolu Torremolinos uplatňovali na príslušné rybárske plavidlá plávajúce pod ich vlajkou, ak príloha I k tejto smernici nestanovuje inak.

Ak v tejto smernici nie je stanovené inak, existujúce rybárske plavidlá musia najneskôr do 1. júla 1999 splniť príslušné požiadavky prílohy k protokolu Torremolinos.

2. Členské štáty zabezpečia, aby sa, ak príloha II k tejto smernice nestanovuje inak, požiadavky v kapitolách IV, V, VII a IX prílohy k protokolu Torremolinos vzťahujúce sa na plavidlá s dĺžkou 45 metrov a viac uplatňovali rovnako na nové rybárske plavidlá dlhé 24 metrov a viac, ktoré plávajú pod ich vlajkou.

3. Členské štáty však zabezpečia, aby plavidlá plávajúce pod ich vlajkou a pôsobiace vo zvláštnych oblastiach spĺňali ustanovenia platné na príslušné oblasti podľa prílohy III.

4. Členské štáty zabezpečia, aby plavidlá plávajúce pod ich vlajkou spĺňali zvláštne bezpečnostné požiadavky stanovené v prílohe IV.

5. Členské štáty zakážu rybárskym plavidlám plávajúcim pod vlajkou tretích štátov pôsobiť v ich vnútorných vodách alebo teritoriálnom mori, alebo vykladajúcim svoje úlovky v ich prístavoch, ak nemajú od správy vlajkového štátu osvedčenie o zhode s požiadavkami uvedenými v odsekoch 1, 2, 3 a 4 a v článku 5.

6. Námorné vybavenie uvedené v prílohe A.1 k smernici 96/98/ES a zodpovedajúce jej požiadavkám, keď je umiestnené na rybárskom plavidle, aby boli splnené požiadavky tejto smernice, sa automaticky považuje za vyhovujúce takým ustanoveniam bez ohľadu na to, či tieto ustanovenia požadujú alebo nepožadujú, aby toto vybavenie bolo schválené a podliehalo testom podľa požiadaviek správy vlajkového štátu.

Článok 4

Špecifické požiadavky, výnimky a ekvivalenty

1. Ak sa členský štát alebo skupina členských štátov domnieva, že vzhľadom na špecifické miestne okolnosti alebo zvláštnosti plavidiel je potrebné u rybárskych plavidiel pôsobiacich v určitých oblastiach urobiť špecifické bezpečnostné opatrenia a ak je táto potreba preukázaná, môžu podľa postupu uvedenom v odseku 4 prijať také špecifické bezpečnostné opatrenia, ktoré zohľadňujú miestne okolnosti ako je povaha a klimatické podmienky vôd, v ktorých tieto plavidlá plávajú, dĺžka ich plavby alebo ich zvláštnosti ako je ich konštrukčný materiál.

Prijaté opatrenia sa doplnia k prílohe III.

2. Podľa postupu stanovenom v odseku 4 tohto článku členské štáty s cieľom prijatia opatrení obsahujúcich výnimky uplatnia ustanovenia predpisu 3 odseku 3 kapitoly 1 prílohy k protokolu Torremolinos.

3. Podľa postupu stanovenom v odseku 4 tohto článku môžu členské štáty prijať opatrenia umožňujúce použitie ekvivalentov v súlade s predpisom 4 odseku 1 kapitoly 1 prílohy k protokolu Torremolinos.

4. Členský štát používajúci ustanovenia odsekov 1, 2 alebo 3 musí dodržať tento postup:

a) Členské štáty oznámia Komisii opatrenia, ktoré chcú prijať, vrátane podrobností v rozsahu nevyhnutnom na potvrdenie, že sa primerane udržiava úroveň bezpečnosti.

b) Ak do šiestich mesiacov od oznámenia sa ►M4 v súlade s regulačným postupom uvedeným v článku 9 ods. 2 ◄ rozhodne, že navrhované opatrenia nie sú odôvodnené, môže byť príslušný členský štát požiadaný, aby zmenil alebo neprijal navrhované opatrenia.

c) Prijaté opatrenia sa špecifikujú v príslušných vnútroštátnych právnych predpisoch a oznámia sa Komisii, ktorá o všetkých podrobnostiach tejto špecifikácie informuje ostatné členské štáty.

d) Každé toto opatrenie sa uplatňuje na všetky rybárske plavidlá pôsobiace v rovnakých špecifikovaných podmienkach bez diskriminácie z hľadiska ich vlajky alebo štátnej príslušnosti ich prevádzkovateľa.

e) Opatrenia uvedené v odseku 2 platia len tak dlho, dokiaľ rybárske plavidlo pôsobí v špecifikovaných podmienkach.

Článok 5

Normy na projektovanie, stavbu a údržbu

Normami na projektovanie, stavbu a údržbu trupu, hlavných a pomocných strojných zariadení, elektrických a automatických zariadení rybárskeho plavidla sú predpisy, ktoré sú uznanou organizáciou určené na klasifikáciu alebo používané štátnou správou a ktoré nadobudli účinnosť v deň stavby.

Na nové plavidlá musia byť tieto predpisy v súlade s postupom a s podmienkami stanovenými v článku 14 ods. 2 smernice 94/57/ES.

Článok 6

Prehliadky a osvedčenia

1. Rybárskym plavidlám plávajúcim pod vlajkou členských štátov a spĺňajúcim články 3 a 5 vydajú tieto členské štáty osvedčenie o zhode v súlade s podmienkami tejto smernice, doplnené záznamom o vybavení a prípadne osvedčením o výnimke. Osvedčenie o zhode, záznam o vybavení a osvedčenie o výnimke musia mať formu stanovenú v prílohe V. Osvedčenia musí vydať správa vlajkového štátu alebo uznaná organizácia konajúca v jej mene po úvodnej prehliadke vykonanej výhradnými kontrolnými organizáciami buď samotnej správy vlajkového štátu alebo uznanou organizáciou členského štátu oprávnenou vlajkovým štátom na vykonávanie prehliadok v súlade s predpisom 6 odsekom 1 písm. a) kapitoly 1 prílohy k protokolu Torremolinos.

2. Čas platnosti osvedčenia podľa odseku 1 nesmie prekročiť čas stanovený predpisom 11 kapitoly 1 prílohy k protokolu Torremolinos. V súlade s predpisom 6 kapitoly 1 prílohy k protokolu Torremolinos je obnovenie osvedčenia o zhode vydané po tom, čo boli vykonané pravidelné prehliadky.

Článok 7

Ustanovenia o kontrole

1. Rybárske plavidlá pôsobiace vo vnútorných vodách alebo teritoriálnom mori členského štátu alebo vykladajúce svoj úlovok v jeho prístavoch, ktoré nie sú rybárskymi plavidlami plávajúcimi pod vlajkou vyššie uvedeného členského štátu, v záujme overenia dodržiavania tejto smernice bez diskriminácie z hľadiska vlajky alebo štátnej príslušnosti prevádzkovateľa podliehajú kontrole členského štátu v súlade s článkom 4 protokolu Torremolinos.

2. Rybárske plavidlá, ktoré nepôsobia vo vnútorných vodách alebo teritoriálnom mori členského štátu a ktoré ani nevykladajú svoj úlovok v prístavoch členského štátu a ani neplávajú pod vlajkou iného členského štátu, podliehajú kontrole členského štátu, keď sú v jeho prístave v súlade s článkom 4 protokolu Torremolinos a bez diskriminácie z hľadiska vlajky alebo štátnej príslušnosti prevádzkovateľa, aby sa overilo, či spĺňajú ustanovenia tejto smernice.

3. Rybárske plavidlá plávajúce pod vlajkou tretieho štátu, ktoré nepôsobia vo vnútorných vodách alebo teritoriálnom mori členského štátu a ktoré ani nevykladajú svoj úlovok v prístavoch členského štátu a ani neplávajú pod vlajkou iného členského štátu, podliehajú kontrole členského štátu, keď sú v jeho prístave, v súlade s článkom 4 protokolu Torremolinos, aby sa overila ich zhoda s protokolom Torremolinos po tom, čo nadobudol platnosť.

Článok 8

Prispôsobenie

▼M4

Nasledovné prispôsobenia zamerané na zmenu nepodstatných prvkov tejto smernice sa prijmú v súlade s regulačným postupom s kontrolou uvedeným v článku 9 ods. 3:

a) môžu byť prijaté a začlenené ustanovenia na: — harmonizovaný výklad ustanovení prílohy k protokolu z Torremolinos, ktoré boli ponechané na uváženie správam jednotlivých zmluvných strán, pokiaľ je to nevyhnutné na ich dôsledné vykonávanie v Spoločenstve, — vykonávanie tejto smernice bez rozšírenia jej rozsahu pôsobnosti;

b) články 2, 3, 4, 6 a 7 tejto smernice sa môžu prispôsobiť a jej prílohy sa môžu zmeniť a doplniť, aby sa na účely tejto smernice uplatnili následné zmeny protokolu z Torremolinos, ktoré nadobudli platnosť po prijatí tejto smernice.

▼M3

Zmeny a doplnenia medzinárodných nástrojov uvedených v článku 2 ods. 4 sa môžu vylúčiť z rozsahu pôsobnosti tejto smernice podľa článku 5 nariadenia Európskeho parlamentu a Rady (ES) č. 2099/2002 z 5. novembra 2002, ktorým sa ustanovuje Výbor pre bezpečnosť na mori a pre zabránenie znečisťovaniu z lodí (COSS) ( 9 ).

▼M4

Článok 9

Postup výboru

1. Komisii pomáha Výbor pre bezpečnosť na mori a pre zabránenie znečisťovania z lodí (COSS) zriadený článkom 3 nariadenia Európskeho parlamentu a Rady (ES) č. 2099/2002 ( 10 ).

2. Ak sa odkazuje na tento odsek, uplatňujú sa články 5 a 7 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu ( 11 ), so zreteľom na jeho článok 8.

Lehota ustanovená v článku 5 ods. 6 rozhodnutia 1999/468/ES je dva mesiace.

3. Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.

▼B

Článok 10

Oznámenie IMO

Predsedníctvo Rady a Komisie informuje IMO o prijatí tejto smernice, pričom sa uvedie odkaz na článok 3 ods. 5 protokolu Torremolinos.

Článok 11

Pokuty

Členské štáty stanovia systém pokút za porušenie ustanovení vnútroštátnych právnych predpisov prijatých podľa tejto smernice a prijmú všetky opatrenia potrebné na zabezpečenie uplatňovania pokút. Takto stanovené pokuty musia byť účinné, primerané a odradzujúce.

Článok 12

Vykonávanie

1. Členské štáty do 1. januára 1999 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.

Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

2. Členské štáty oznámia Komisii znenia hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Komisia o tom informuje ostatné členské štáty.

Článok 13

Nadobudnutie účinnosti

Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev.

Článok 14

Adresáti

Táto smernica je adresovaná členským štátom.

▼M2









PRÍLOHA I

Prispôsobenie ustanovení prílohy k protokolu Torremolinos na účel uplatňovania článku 3 ods. 1 smernice 97/70/ES

Na účely tejto prílohy:

1. „Nové rybárske plavidlá postavené 1. januára 2003 alebo po tomto dátume“ znamenajú nové rybárske plavidlá, na ktoré sa: a) 1. januára 2003 alebo po tomto dátume uzavrie zmluva na stavbu alebo väčšiu prestavbu alebo b) zmluva na stavbu alebo väčšiu prestavbu uzavrie pred 1. januárom 2003 a dodávka bude uskutočnená tri roky po tomto dátume alebo neskôr alebo c) v prípade chýbajúcej zmluvy na stavbu 1. januára 2003 alebo po tomto dátume — položí kýl alebo — evidentne začne stavba určitej lode alebo — začne montáž zahŕňajúca aspoň 50 ton alebo 1 % odhadovanej hmotnosti celého stavebného materiálu podľa toho, ktorá hodnota je nižšia.

ČASŤ A

Prispôsobenia uplatniteľné na všetky rybárske plavidlá, na ktoré sa uplatňuje smernica, okrem nových rybárskych plavidiel postavených 1. januára 2003 alebo po tomto dátume

KAPITOLA I: VŠEOBECNÉ USTANOVENIA

Predpis 2: Definície

Odsek 1 „Nové plavidlo“ sa musí nahradiť definíciou „nové rybárske plavidlo“, ktoré sa nachádza v článku 2 tejto smernice.

KAPITOLA V: PROTIPOŽIARNA OCHRANA, HLÁSIČE POŽIARU, HASENIE POŽIARU A BOJ PROTI POŽIARU

Predpis 2: Definície

Odsek 2 „štandardný požiarny test“ sa uvádza s nasledujúcimi zmenami na konci v závislosti od štandardnej teplotnej krivky:

„… Štandardná teplotná krivka v závislosti od času je určená súvislou krivkou vedenou cez nasledujúce teplotné body vnútra pece:







—počiatočná vnútorná teplota pece: 20 °C —na konci prvých 5 minút: 576 °C —na konci 10 minút: 679 °C —na konci 15 minút: 738 °C —na konci 30 minút: 841 °C —na konci 60 minút: 945 °C“

KAPITOLA VII: ZÁCHRANNÉ PROSTRIEDKY A ZARIADENIA

Predpis 1: Použitie

Odsek 2 znie takto: „Predpisy 13 a 14 platia tiež pre existujúce plavidlá s dĺžkou 45 metrov a viac v prípade, keď správa odloží uplatňovanie požiadaviek týchto predpisov do 1. februára 1999.“

Predpis 13: Rádiové záchranné prostriedky

Odsek 2 znie takto: „Obojsmerné VKV rádiotelefónne prístroje (rádiostanice) nachádzajúce sa na palube existujúcich plavidiel, ktoré nezodpovedajú výkonnostným normám prijatým organizáciou, môže správa uznať do 1. februára 1999 v prípade, keď podľa názoru správy zodpovedajú schváleným obojsmerným VKV rádiostaniciam.“

KAPITOLA IX: RÁDIOVÉ SPOJENIE

Predpis 1: Použitie

Druhá veta odseku 1 znie takto:

„Správa však pre existujúce plavidlá môže odložiť uplatňovanie požiadaviek do 1. februára 1999.“

Predpis 3: Výnimky

Odsek 2 písm. c) znie takto:

„keď bude plavidlo trvalo vyradené z prevádzky pred 1. februárom 2001.“

ČASŤ B

Prispôsobenie uplatniteľné na nové rybárske plavidlá postavené 1. januára 2003 alebo po tomto dátume

Existujúci text nasledujúcich predpisov znie takto:

KAPITOLA I: VŠEOBECNÉ USTANOVENIA

Predpis 2: Definície

Priedely sa umiestnia vo vzdialenosti od čelnej kolmice: minimálne 0,05L a maximálne 0,05L plus 1,35 m pre plavidlá s dĺžkou menej ako 45 m.

Predpis 6: Prehliadky

Okrem pravidelnej prehliadky, ktorá sa vyžaduje v písm. b) bode i), priebežné prehliadky zamerané na konštrukciu a strojné zariadenia plavidla v dvojročných intervaloch plus/mínus tri mesiace pre plavidlá zostrojené z iného materiálu ako drevo a v intervaloch, ktoré stanoví správa pre plavidlá zostrojené z dreva. Prehliadky majú zabezpečiť, aby sa neuskutočnili zmeny, ktoré by nepriaznivo ovplyvnili bezpečnosť plavidla alebo posádky.

KAPITOLA II: KONŠTRUKCIA, VODOTESNOSŤ A VYBAVENIE

Predpis 1: Konštrukcia

Pevnosť a konštrukcia trupu, nadstavieb, palubných prístreškov, krytov strojov, vstupných prístreškov a všetkých ostatných konštrukcií a vybavenia plavidla musia byť primerané, aby odolali všetkým predvídateľným okolnostiam prevádzky, na ktorú sú určené, a musia byť v súlade s predpismi uznávanej organizácie.

Predpis 2: Vodotesné dvere

Počet otvorov vo vodotesných priedeloch, ako sa vyžaduje na základe nariadenia 1 ods. 3, sa musí znížiť na prípustné minimum v súlade so všeobecnými podmienkami a prevádzkovými potrebami plavidla; otvory musia byť zabezpečené vodotesnými uzatváracími zariadeniami, ktoré sú v súlade s predpismi uznávanej organizácie. Vodotesné dvere musia mať rovnakú pevnosť ako priľahlá neprerazená konštrukcia.

Predpis 2: Vodotesné dvere

V plavidlách s dĺžkou 45 metrov a viac musia byť posuvné vodotesné dvere v:

priestoroch, v ktorých sú určené na otváranie smerom do mora, a ak sú umiestnené tak, že majú prah pod najhlbšou nákladovou vodoryskou, pokiaľ správa neusúdi, že je to vzhľadom na druh a prevádzku plavidla neuskutočniteľné alebo nepotrebné.

Výnimky z tohto predpisu, ktoré členský štát povolí, podliehajú postupu uvedenému v článku 4 tejto smernice.

Predpis 5: Palubné otvory

Systémy zabezpečenia drevených krytov otvorov odolných voči poveternostným vplyvom musia zodpovedať normám uvedeným v predpisoch 14 a 15 prílohy I k Medzinárodnému dohovoru o nákladovej značke z roku 1966 ( 12 ).

Predpis 9: Ventilátory

V plavidlách s dĺžkou 45 metrov a viac musí byť výška otvorov ventilátorov, iných ako sú otvory ventilátorov strojovne, nad palubou minimálne 900 mm na pracovnej palube a minimálne 760 mm na palube nadstavby. V plavidlách s dĺžkou menej ako 45 m musí byť výška týchto otvorov 760 mm a 450 mm. Výška otvorov ventilátorov nad palubou potrebná na nepretržité vetranie strojovne a v prípade potreby okamžité prevetranie generátorovej strojovne vo všeobecnosti musí byť v zhode s predpisom II/9 (3). V prípade, keď kvôli veľkosti lode alebo usporiadaniu je toto neuskutočniteľné, môže sa odsúhlasiť menšia výška, ale v každom prípade minimálne 900 mm nad pracovnou palubou a palubou nadstavby pod podmienkou, že uzatváracie zariadenia odolné voči poveternostným vplyvom zabezpečia v súlade s predpisom II/9 (2) v kombinácii s ostatnými vhodnými systémami neprerušované primerané vetranie priestorov.

Predpis 12: Kruhové a hranaté lodné okná

Správa môže schváliť kruhové a hranaté okná a okná bez krytov v bočných a kormových priedeloch palubných prístreškov umiestnených na pracovnej palube alebo nad ňou, ak sa presvedčí, že to neohrozí bezpečnosť plavidla pri zohľadnení predpisov uznávaných organizácií na základe príslušných ISO noriem.

Predpis 15: Kotevné zariadenie

Musí byť k dispozícii kotevné zariadenie určené na rýchlu a bezpečnú prevádzku, ktoré pozostáva z kotevného zariadenia, kotevných reťazí alebo oceľových lán, zarážiek a navijaku alebo iných zariadení na spustenie a vytiahnutie kotvy a na držanie plavidla na kotve za predvídateľných prevádzkových podmienok. Plavidlá musia byť tiež vybavené primeraným uväzovacím zariadením na bezpečné priviazanie za každých prevádzkových podmienok. Kotevné a uväzovacie zariadenie musí byť v súlade s predpismi uznanej organizácie.

KAPITOLA III: STABILITA A SÚVISIACA SPÔSOBILOSŤ K PLAVBE

Predpis 1: Všeobecne

Plavidlá musia byť navrhnuté a skonštruované tak, aby v prevádzkových podmienkach uvedených v predpise 7 zodpovedali požiadavkám tejto kapitoly. Výpočty kriviek vyrovnávacieho ramena páky sa vykonajú v súlade s IMO kódom neporušenej stability pre všetky typy lodí ( 13 ).

Predpis 2: Kritériá stability

Musia byť splnené nasledujúce minimálne kritériá stability, pokiaľ správa na základe skúseností z prevádzky nepovolí výnimky z týchto kritérií. Každá výnimka z požadovaných minimálnych kritérií, ktorú povolí členský štát, podlieha postupu uvedenému v článku 4 tejto smernice ( 14 ).

Počiatočná metacentrická výška GM nesmie byť menšia ako 350 mm pre jednopalubové plavidlá. Pri plavidlách s kompletnou nadstavbou sa môže metacentrická výška v súlade s požiadavkami správy znížiť, ale v žiadnom prípade nesmie byť menšia ako 150 mm. Zníženie požadovanej metacentrickej výšky, ktorú povolí členský štát, podlieha postupu uvedenému v článku 4 tejto smernice.

V prípade použitia záťaže na zabezpečenie súladu s odsekom 1 musí mať táto vlastnosti a usporiadanie, ktoré zodpovedajú požiadavkám správy. V plavidlách s dĺžku menej ako 45 metrov musí byť takáto záťaž permanentná. V prípade permanentnej záťaže musí byť táto z tuhej látky a musí byť v plavidle bezpečne upevnená. Správa môže povoliť kvapalnú záťaž uskladnenú v kompletne naplnených nádržiach, ktoré nie sú pripojené k žiadnemu čerpaciemu systému plavidla. Ak sa ako permanentná záťaž používa kvapalná záťaž, musia sa na zabezpečenie súladu s odsekom 1 uviesť informácie v osvedčení o zhode a v knihe stability.

Bez súhlasu správy sa nesmie permanentná záťaž z plavidla odstrániť alebo premiestniť.

Predpis 4: Špeciálne rybolovné postupy

Plavidlá, ktoré sa podieľajú na špeciálnych rybolovných postupoch, kde na plavidlo počas rybolovu pôsobia ďalšie vonkajšie sily, musia spĺňať kritériá stability uvedené v predpise 2 (1) zvýšené v prípade potreby tak, aby zodpovedali požiadavkám správy. Plavidlá, ktoré sa podieľajú na love navíjacími vlečnými sieťami, musia spĺňať zvýšené kritériá stability:

a) kritériá pre hodnoty pod hodnotou vyrovnávacieho ramena páky a pre hodnoty vyrovnávacieho ramena páky uvedené v predpise 2 ods. 1 písm. a) a b) sa zvýšia o 20 %;

b) metacentrická výška nesmie byť menšia ako 500 mm;

c) kritériá uvedené v písm. a) platia iba pre plavidlá s inštalovaným pohonom, ktorých výkon nepresahuje hodnotu v kilowattoch uvedenú v nasledujúcich vzorcoch: — N = 0,6 Ls 2 pre plavidlá s dĺžkou 35 metrov a menej a — N = 0,7 Ls 2 pre plavidlá s dĺžkou 37 metrov a viac, — pre dĺžku plavidla medzi týmito dvomi hodnotami sa koeficient Ls vypočíta interpoláciou medzi 0,6 a 0,7, — Ls je celková dĺžka podľa osvedčenia o vymeriavaní lode.

Ak inštalovaný hnací výkon presahuje hodnoty normálneho hnacieho výkonu uvedeného v predchádzajúcich vzorcoch, musia sa kritériá uvedené v písm. a) zvýšiť priamo úmerne k vyššiemu hnaciemu výkonu.

Požiadavky správy budú splnené, keď sú tieto kritériá stability pre rybárske plavidlá s navíjacími vlečnými sieťami splnené v prevádzkových podmienkach uvedených v predpise 7 (1) tejto kapitoly.

Pri výpočte stability sa predpokladá, že rozpery sú zdvihnuté v 45° uhle s horizontálou.

Predpis 5: Silný vietor a kolísanie

Plavidlá musia odolať vplyvu silného vetra a kolísaniu vo vlnobití pri zohľadnení poveternostných podmienok v ročných obdobiach, stavu mora, v ktorom sa plavidlo bude plaviť, druhu plavidla a jeho prevádzky. Príslušné výpočty sa vykonajú v súlade s IMO kódom neporušenej stability pre všetky typy lodí.

Predpis 8: Nános ľadu

Tento predpis platí okrem prípadov, keď nie je podľa odporúčania 2 ( 15 ) povolené meniť maximálny nános ľadu na základe uváženia správy.

Predpis 9: Skúška náklonu

V prípade, keď sa vykonali úpravy na plavidle ovplyvňujúce prevádzkové podmienky prázdnej lode a/alebo polohu ťažiska, na plavidle sa musí, ak to správa pri zohľadnení rozpätia stability plavidla považuje za potrebné, vykonať skúška náklonu a informácie o stabilite sa musia zrevidovať. Ak však odchýlka hmotnosti prázdneho plavidla presahuje 2 % pôvodnej hmotnosti prázdneho plavidla a nedá sa na základe výpočtov dokázať, že plavidlo naďalej vyhovuje kritériám stability, musí sa na plavidle znovu vykonať skúška náklonu.

Predpis 12: Výška čela

Výška čela musí byť dostatočná, aby sa zabránilo nadmernému naberaniu vody.

Pre plavidlá plaviace sa v obmedzenom priestore do 10 míľ od pobrežia musí byť minimálna výška čela v súlade s požiadavkami správy a určí sa pri zohľadnení poveternostných podmienok v ročných obdobiach, stavu mora, v ktorom sa plavidlo bude plaviť, druhu plavidla a jeho prevádzky.

Pre plavidlá plaviace sa vo všetkých ostatných oblastiach:

1. v prípade, keď sa pri rybolovných činnostiach musí úlovok uskladniť do nádrží na ryby cez otvory, ktoré sa nachádzajú na nechránenej pracovnej palube pred palubným prístreškom alebo nadstavbou, minimálna výška čela sa vypočíta v súlade s postupom výpočtu, ktorý sa nachádza v odporúčaní 4 dodatku 3 Záverečného aktu konferencie Torremolinos;

2. v prípade, keď sa úlovok musí uskladniť do nádrží na ryby cez otvor chránený palubným prístreškom alebo nadstavbou, ktorý sa nachádza na nechránenej pracovnej palube, minimálna výška čela bude v súlade s predpisom 39 prílohy I k Medzinárodnému dohovoru o nákladových značkách z roku 1966, ale nesmie byť menšia ako 2 000 mm. V tomto ohľade sa za maximálny povolený prevádzkový ponor považuje miesto príslušného letného voľného boku.

Predpis 14: Rozdelenie a porušená stabilita

Plavidlá s dĺžkou 100 metrov a viac, kde celkový počet prepravovaných osôb je 100 alebo viac, musia byť pri zatopení ktoréhokoľvek pravdepodobne poškodeného oddelenia schopné sa udržať na hladine a zachovať si stabilitu vzhľadom na druh plavidla, určenú prevádzku a oblasť činnosti ( 16 ). Výpočty sa majú vykonať v súlade s príručkou uvedenou v poznámke pod čiarou.

KAPITOLA IV: STROJOVŇA A ELEKTRICKÉ ZARIADENIA A PRIESTORY STROJOVNE BEZ STÁLEJ OBSLUHY

Predpis 3: Všeobecne

Hlavný pohon, riadenie, parovod, palivová nafta, stlačený vzduch, elektrické a chladiace systémy; pomocné strojné zariadenia; kotle a iné tlakové nádoby; potrubné a čerpacie zariadenia; kormidlo a prevodovka, hriadele a spojky pre prenos sily musia byť konštruované, postavené, testované, inštalované a prevádzkované v súlade s predpismi uznanej organizácie. Tieto stroje a zariadenia, ako aj zdvíhacie zariadenia, navijaky, zariadenia na úpravu a spracovanie rýb musia byť zabezpečené tak, aby sa na minimum znížila možnosť akéhokoľvek nebezpečenstva pre osoby nachádzajúce sa na palube. Zvláštnu pozornosť si vyžadujú pohyblivé časti, horúce povrchy a iné nebezpečenstvá.

Požiadavky správy sa splnia, keď sa predpisy 16 až 18 vykonajú jednotne a uplatnia v súlade s predpismi uznanej organizácie ( 17 ).

V súlade s požiadavkami správy sa musia prijať opatrenia na zabezpečenie spoľahlivého fungovania všetkých zariadení pri všetkých prevádzkových činnostiach vrátane manévrovania a v súlade s predpismi uznanej organizácie sa vykonajú opatrenia na uskutočnenie pravidelných kontrol a bežných skúšok na zabezpečenie spoľahlivej prevádzky.

Na plavidlách sa v súlade s predpismi uznávanej organizácie musia nachádzať dokumenty potvrdzujúce, že sú spôsobilé na činnosť bez stálej obsluhy.

Predpis 6: Parné kotle, napájacie systémy a parovody

Každý parný kotol a každý kotol na výrobu pary bez použitia ohňa musí byť vybavený minimálne dvomi bezpečnostnými ventilmi s dostatočnou kapacitou. Správa však môže pri zohľadnení výkonu alebo iných parametrov akéhokoľvek parného kotla alebo kotla na výrobu pary bez použitia ohňa povoliť, aby boli vybavené iba jedným bezpečnostným ventilom, ak je zabezpečené, že sú dostatočne chránené proti pretlaku v súlade s predpismi uznanej organizácie.

Predpis 8: Riadenie plavidla z kormidelne

V prípade diaľkového ovládania pohonného zariadenia z kormidelne platí toto: diaľkové riadenie uvedené pod písm. a) sa vykonáva pomocou riadiaceho zariadenia zodpovedajúceho predpisom uznanej organizácie, v prípade potreby so zariadením na ochranu pred preťažením pohonného zariadenia.

Predpis 10: Opatrenia týkajúce sa tekutého paliva, mazacieho oleja a iných horľavých olejov

Palivové potrubie, ktoré by v prípade poškodenia umožňovalo únik paliva zo zásobnej, odkalovacej alebo dennej prevádzkovej nádrže nachádzajúcej sa v kýlovej časti nad dvojitým dnom, musí byť vybavené uzatváracím kohútikom alebo ventilom na nádrži, ktorý je možné z miesta ležiaceho mimo priestoru, kde sú takéto nádrže umiestnené, bezpečne uzatvoriť v prípade požiaru v tomto priestore. V špeciálnom prípade, keď sú hlboké nádrže umiestnené v nejakej šachte alebo potrubnom tuneli alebo podobnom priestore, musí byť nádrž vybavená ventilmi, ale uzatvorenie sa môže v prípade požiaru uskutočniť pomocou dodatočného ventilu na potrubí alebo potrubiach nachádzajúcich sa mimo tunela alebo podobného priestoru. V prípade, keď je takýto dodatočný ventil nainštalovaný v strojovni, musí sa dať ovládať z miesta nachádzajúceho sa mimo tohto priestoru.

Palivové potrubia a ventily a príslušenstvo k nim musia byť z ocele alebo iného rovnocenného materiálu pri použití minimálneho množstva pružných trubiek. Takéto pružné trubky a koncové prípojky musia mať dostatočnú pevnosť a musia byť vyrobené zo schváleného ohňovzdorného materiálu alebo musia mať ohňovzdorný obal v súlade s predpismi uznanej organizácie. Príslušenstvo týchto pružných trubiek musí byť v súlade s IMO MSC obežníkom 647 „Príručka na minimalizáciu úniku z potrubí pre horľavé kvapaliny“.

Zariadenia na skladovanie, distribúciu a používanie oleja používaného v tlakových mazacích systémoch musia byť v súlade s predpismi uznanej organizácie. Takéto zariadenia v strojovniach kategórie A, a kde je to možné v ostatných strojovniach, musia zodpovedať minimálne ustanoveniam odsekov 1, 3, 6 a 7, a pokiaľ je to nevyhnutné podľa predpisov uznanej organizácie, odsekom 2 a 4. Toto nevylučuje používanie prietokových priezorov v mazacích systémoch, ak je na základe skúšky dokázané, že sú dostatočne odolné voči ohňu.

Zariadenia na skladovanie, distribúciu a používanie horľavého oleja používaného pod tlakom v systémoch na prenos sily iného ako je olej uvedený v odseku (10) v riadiacich a aktivačných systémoch a vykurovacích systémoch musia byť v súlade s predpismi uznanej organizácie. Na miestach, kde sa nachádzajú zdroje zapaľovania, musia takéto zariadenia z hľadiska pevnosti a konštrukcie zodpovedať minimálne ustanoveniam odsekov 2 a 6 a ustanoveniam odsekov 3 a 7.

Predpis 12: Ochrana proti hluku

Musia sa prijať opatrenia na zníženie vplyvu hluku na personál v strojovniach na úrovne uvedené v IMO kóde o úrovni hluku na palubách lodí ( 18 ).

Predpis 13: Kormidlo

Plavidlá musia byť vybavené hlavným ovládaním kormidla a záložným ovládaním kormidla v súlade s predpismi uznávanej organizácie. Hlavné ovládanie kormidla a záložné ovládanie kormidla musia byť usporiadané tak, aby pokiaľ je to primerané a uskutočniteľné ani jedna vlastnosť jedného z nich nespôsobila nefunkčnosť iného.

Predpis 16: Hlavný zdroj elektrickej energie

V prípade, keď elektrická energia je jediným prostriedkom na napájanie pomocných činností nevyhnutných pre pohon a bezpečnosť plavidla, musí byť k dispozícii hlavný zdroj elektrickej energie, ktorý pozostáva z minimálne dvoch generátorových agregátov, jeden z nich môže byť poháňaný hlavným motorom. V súlade s predpismi uznanej organizácie sa môžu schváliť aj iné zariadenia s rovnakými elektrickými vlastnosťami.

KAPITOLA V: PROTIPOŽIARNA OCHRANA, HLÁSIČE POŽIARU, HASENIE POŽIARU A BOJ PROTI POŽIARU

Predpis 1: Všeobecne

Postup IIIF: Zabudovanie automatického požiarneho poplašného a hlásneho systému vo všetkých priestoroch, kde sa môže vyskytnúť požiar, vo všeobecnosti bez obmedzenia týkajúceho sa typu vnútorných deliacich priedelov s výnimkou toho, že v žiadnom prípade nesmie plocha akéhokoľvek obytného priestoru alebo priestorov oddelených stenami triedy „A“ a „B“ presahovať 50 m2. Pre spoločenské miestnosti však správa môže zvýšiť túto plochu až do 75 m2.

Prepis 2: Definície

„Nehorľavé materiály“ znamenajú materiál, ktorý ani nehorí, ani nevyvíja horľavé výpary v množstve umožňujúcom samovznietenie pri zohriatí na približne 750 °C, čo je stanovené v súlade s IMO kódom pre postup požiarneho testu ( 19 ). Každý iný materiál je horľavý materiál.

Odsek 2 „štandardný požiarny test“ znie takto:

„Štandardný požiarny test“ je skúška, pri ktorej sa vzorky príslušných priedelov alebo palúb vystavia teplotám v skúšobnej peci približne zodpovedajúcim štandardnej teplotnej krivke. Tieto skúšobné postupy musia byť v súlade s IMO kódom pre postup požiarneho testu.

Správa si vyžiada skúšku prototypu priedelu alebo paluby, aby bolo zabezpečené, že vyhovujú týmto požiadavkám na odolnosť a zvýšenie teploty v súlade s IMO kódom pre postup požiarneho testu.

Správa si vyžiada skúšku prototypu steny, aby bolo zabezpečené, že vyhovuje týmto požiadavkám na odolnosť a zvýšenie teploty v súlade s IMO kódom pre postup požiarneho testu.

Správa si vyžiada skúšku prototypu steny, aby bolo zabezpečené, že vyhovuje požiadavke na odolnosť a zvýšenie teploty v súlade s IMO kódom pre postup požiarneho testu.

Nízka zápalnosť povrchu znamená, že takto popísaná plocha dostatočne zamedzí rozšíreniu ohňa, čo je dokázané v súlade s IMO kódom pre postup požiarneho testu.

Predpis 4: Priedely v obytných a prevádzkových priestoroch

Metóda IIIF: Žiadne obmedzenie, či majú byť plochy delené na plochy triedy „A“ alebo „B“ sa nevyžaduje na konštrukciu priedelov na základe tohto alebo iných predpisov tejto časti. V žiadnom prípade nesmie plocha obytného priestoru alebo priestorov oddelených súvislým priedelom triedy „A“ alebo „B“ presahovať 50 m2, okrem výnimočných prípadov, keď sa vyžadujú priedely triedy „C“ v súlade s tabuľkou 1 v predpise 7. Pre spoločenské miestnosti však správa môže zvýšiť túto plochu až do 75 m2.

Predpis 7: Odolnosť priedelov a palúb voči ohňu

(*) Kde je v tabuľkách uvedená hviezdička, vyžadujú sa deliace plochy z ocele alebo rovnocenného materiálu, ale nevyžaduje sa, aby to boli triedy „A“. V prípade, keď je paluba prevŕtaná kvôli elektrickým káblom, potrubiu a vetracím kanálom, musia byť takéto otvory utesnené, aby sa zabránilo prieniku ohňa a dymu.

Predpis 8: Konštrukčné detaily

a) Okrem nákladných priestorov alebo chladiarní prevádzkových priestorov musia byť izolačné materiály nehorľavé. Ochrana proti vlhkosti a lepidlá používané pri izolácii, ako aj izolácii potrubných inštalácií pre studené prevádzkové systémy nemusia byť z nehorľavého materiálu, ale ich použitie sa musí obmedziť na čo najmenšie množstvo a ich nechránený povrch musí mať nízku zápalnosť potvrdenú v súlade s IMO kódom pre postup požiarneho testu. V priestoroch, kde je možný prienik olejových produktov, musí byť povrch izolácie odolný voči oleju a olejovým výparom.

Predpis 9: Vetracie systémy

Vetracie kanály musia byť z nehorľavého materiálu. Krátke kanály nepresahujúce dĺžku 2 m a s prierezom nepresahujúcim 0,02 m2 však nemusia byť nehorľavé, pokiaľ sú splnené tieto podmienky:

i) tieto kanály musia byť z materiálu, ktorý má nízku zápalnosť povrchu stanovenú v súlade s IMO kódom pre postup požiarneho testu.

Predpis 11: Rôzne

Farby, nátery a iné úpravy používané na nechránených vnútorných povrchoch nesmú v nadmerných množstvách vytvárať dym alebo toxické plyny alebo výpary, čo je stanovené v súlade s IMO kódom pre postup požiarneho testu.

Predpis 12: Skladovanie fliaš na stlačený plyn a nebezpečných materiálov

Okrem prípadov, keď je to potrebné na nevyhnutnú prevádzku priestoru, sa nepovoľuje elektrické vedenie a inštalácie v priestoroch, ktoré sa používajú na skladovanie vysoko horľavých kvapalín alebo skvapalnených plynov. V prípade, keď je takáto elektrická inštalácia zavedená, musí mať osvedčenie o bezpečnosti a musí spĺňať príslušné ustanovenia medzinárodnej normy IEC Publikácia 79 „Elektrické prístroje pre výbušné plynné prostredie“. Tepelné zdroje musia byť mimo dosahu takýchto priestorov a na nápadnom mieste musia byť umiestnené nápisy „Zákaz fajčiť“ a „Zákaz používať otvorený oheň“.

Predpis 13: Únikové cesty

Schodiská a rebríky, ktoré vedú do a zo všetkých obytných priestorov a v priestoroch iných ako strojovne, ktoré posádka bežne používa, musia byť usporiadané tak, aby poskytli rýchlu únikovú cestu na otvorenú palubu a odtiaľ k záchrannému plavidlu. Ide hlavne o tieto priestory:

e) kontinuita únikovej cesty musí vyhovovať požiadavkám správy. Schodiská a chodby, ktoré sa využívajú ako úniková cesta, nesmú byť užšie ako 700 mm svetlej šírky a musia mať aspoň na jednej strane zábradlie. Svetlá šírka priestoru dverí vedúcich ku schodisku nesmie byť menšia ako 700 mm.

Z každej strojovne triedy A musia existovať dve únikové cesty vyhovujúce jednej z týchto požiadaviek:

a) dve súpravy oceľových rebríkov umiestnené čo najďalej od seba, ktoré vedú k dverám v hornej časti priestoru rovnako vzdialených odkiaľ existuje prístup na otvorenú palubu. Vo všeobecnosti jeden z týchto rebríkov poskytuje stálu požiarnu ochranu zo spodnej časti priestoru až do bezpečia mimo priestoru. Správa však nemusí vyžadovať takýto rebrík, ak v prípade špeciálneho usporiadania alebo rozmerov strojovne existuje bezpečná úniková cesta zo spodnej časti tohto priestoru. Táto ochrana pozostáva z ocele izolovanej podľa normy triedy „A-60“ a na nižšom konci má samozatváracie oceľové dvere triedy „A-60“ alebo

Predpis 14: Automatické sprchové hasiace zariadenie a poplašné požiarne zariadenie a systémy požiarnych hlásičov (Metóda IIF)

Pre každú časť hasiaceho zariadenia musí byť k dispozícii náhradná sprchová hlavica.

Náhradné sprchové hlavice musia zahŕňať všetky druhy a výkonové charakteristiky inštalované na plavidle a sú k dispozícii podľa takéhoto pomeru:

— menej ako 100 sprchových hlavíc: 3 náhradné hlavice,

— menej ako 300 sprchových hlavíc: 6 náhradných hlavíc,

— 300 až 1 000 sprchových hlavíc: 12 náhradných hlavíc.

Predpis 15: Automatické poplašné požiarne zariadenie a systémy hlásenia požiaru (Metóda IIIF)

Systém sa uvedie do činnosti pri nezvyčajnej teplote vzduchu, nezvyčajnej koncentrácii dymu alebo iných faktoroch charakteristických pre vznik ohňa v ktorejkoľvek z chránených miestností. Systémy citlivé na teplotu vzduchu sa nesmú uviesť do prevádzky pri teplote nižšej ako 54 °C a musia sa uviesť do prevádzky pri teplote vyššej ako 78 °C v prípade, keď zvyšovanie teploty na tieto hodnoty nie je väčšie ako 1 °C za minútu. Podľa uváženia správy sa povolená prevádzková teplota môže zvýšiť na 30 °C nad maximálnu teplotu v podpalubí v sušiarňach a podobných priestoroch so zvyčajne vysokou teplotou prostredia. Systémy reagujúce na koncentráciu dymu sa uvedú do činnosti pri zmenšení intenzity svetelného lúča. Dymové hlásiče musia byť odskúšané, aby sa uviedli do činnosti predtým, ako hustota dymu prekročí 12,5 % zníženia svetlosti na meter, ale nie kým hustota dymu neprekročí 2 % zníženia svetlosti na meter. Iné rovnocenne účinné spúšťacie mechanizmy sa môžu uznať na základe uváženia správy. Hlásny systém sa nesmie použiť na iný účel, ako na hlásenie požiaru.

Predpis 17: Požiarne čerpadlá

Ak by požiar v ktorejkoľvek časti vyradil z činnosti všetky požiarne čerpadlá, musí byť k dispozícii alternatívne zariadenie na dodávku vody pri hasení požiaru. U plavidiel s dĺžkou 75 metrov a viac musí byť týmto alternatívnym zariadením zabudované núdzové čerpadlo, ktoré je nezávisle poháňané. Toto núdzové požiarne čerpadlo musí privádzať dva prúdy vody pri minimálnom tlaku 0,25 N/mm2.

Predpis 20: Hasiace prístroje

1. Pre každý druh hasiaceho prístroja nachádzajúceho sa na palube, ktorý je možné na palube opakovane plniť, musí byť k dispozícii 100 % náhradných náplní pre prvých 10 hasiacich prístrojov a 50 % pre ostatné hasiace prístroje, ale nie viac ako 60.

2. Pre hasiace prístroje, ktoré nie je možné na palube opakovane plniť, musí byť namiesto náhradných náplní k dispozícii minimálne 50 % ďalších hasiacich prístrojov rovnakého druhu a kapacity.

3. Návod na opakované plnenie sa musí nachádzať na palube. Na opakované plnenie príslušných hasiacich prístrojov sa môžu použiť iba schválené náplne.

Hasiace prístroje musia byť každoročne preskúšané zodpovednou osobou, ktorú oprávnila správa. Na každom odskúšanom hasiacom prístroji sa musí nachádzať známka označujúca, že prístroj bol odskúšaný. Všetky nádoby stálych tlakovo plnených hasiacich prístrojov a pohonných plynov pre hasiace prístroje, ktoré nie sú plnené pod tlakom, sa musia každých 10 rokov podrobiť hydraulickej tlakovej skúške.

Predpis 21: Prenosné hasiace prístroje v riadiacich strediskách a obytných a prevádzkových priestoroch

1. Pre hasiace prístroje, ktoré je možné na palube opakovane plniť, musí byť k dispozícii 100 % náhradných náplní pre prvých 10 hasiacich prístrojov a 50 % pre ostatné hasiace prístroje, ale nie viac ako 60.

2. Pre hasiace prístroje, ktoré nie je možné na palube opakovane plniť, musí byť namiesto náhradných náplní k dispozícii minimálne 50 % ďalších hasiacich prístrojov rovnakého druhu a kapacity.

3. Na palube sa musí nachádzať návod na opakované plnenie. Na opakované plnenie príslušných hasiacich prístrojov sa môžu použiť iba schválené náplne.

Predpis 24: Požiarna výzbroj

Na palube sa musia nachádzať minimálne dve požiarne výzbroje. Požiarne výzbroje musia byť v súlade s IMO kódom pre požiarne bezpečnostné systémy kapitola III predpisy 2.1, 2.1.1 a 2.1.2. Musia byť k dispozícii dve náhradné náplne pre každý z požadovaných dýchacích prístrojov.

Predpis 25: Plán protipožiarnej ochrany

Plán protipožiarnej ochrany musí byť permanentne vyvesený. Obsah tohto plánu musí byť v súlade s Rezolúciou IMO A.654(16) „Grafické symboly pre plány protipožiarnej ochrany“ a Rezolúciou IMO A.756(18) „Príručka o informáciách, ktoré sa majú poskytovať v plánoch protipožiarnej ochrany“.

Predpis 28: Konštrukčné riešenie protipožiarnej ochrany

V plavidlách, ktorých trup je tvorený z nehorľavých materiálov, paluby a priedely oddeľujúce strojovne triedy A od obytných priestorov, prevádzkových priestorov alebo riadiacich stredís musia byť triedy „A-60“ v prípade, keď strojovňa triedy A nie je vybavená nainštalovaným hasiacim systémom a podľa normy triedy „A-30“, keď je takýto systém nainštalovaný. Paluby a priedely oddeľujúce ostatné strojovne od obytných, prevádzkových priestorov a riadiacich stredísk musia byť triedy „A-0“.

Paluby a priedely oddeľujúce riadiace strediská od obytných a prevádzkových priestorov musia byť triedy „A“ v súlade s tabuľkami 1 a 2 predpisu 7 tejto kapitoly s výnimkou, ak správa povolí inštaláciu deliacich plôch triedy „B-15“ na oddelenie takých priestorov, ako kajuta kapitána od kormidelne v prípadoch, keď sa takéto priestory považujú za súčasť kormidelne.

Predpis 31: Rôzne

Nechránené plochy v obytných, prevádzkových priestoroch, riadiacich strediskách, chodbové a schodiskové šachty a skryté priestory za priedelmi, povaly, obloženia a kryty v obytných priestoroch, prevádzkových priestoroch a riadiacich strediskách musia mať povrch s nízkou zápalnosťou, ako je stanovené v súlade s IMO kódom pre postup požiarneho testu.

Farby, nátery a iné úpravy používané na nechránených vnútorných povrchoch nesmú vytvárať dym alebo toxické plyny alebo výpary v nadmerných množstvách, ako je stanovené v súlade s IMO kódom pre postup požiarneho testu.

Predpis 32: Skladovanie fliaš na stlačený plyn a nebezpečných materiálov

Okrem prípadov, keď je to potrebné na nevyhnutnú prevádzku priestoru, sa nepovoľuje elektrické vedenie a inštalácie v priestoroch, ktoré sa používajú na skladovanie vysoko horľavých kvapalín alebo skvapalnených plynov. V prípade, keď takáto elektrická inštalácia je zavedená, musí mať osvedčenie o bezpečnosti a musí spĺňať príslušné ustanovenia medzinárodnej normy IEC Publikácie 79 „Elektrické prístroje pre výbušné plynné prostredie“. Tepelné zdroje musia byť mimo dosahu takýchto priestorov a na nápadnom mieste musia byť umiestnené nápisy „Zákaz fajčiť“ a „Zákaz používať otvorený oheň“.

Predpis 38: Hasiace prístroje

1. Okrem prípadov v nižšie uvedenom bode 2 musí byť pre každý druh hasiaceho prístroja nachádzajúcom sa na palube, ktorý je možné na palube opakovane plniť, k dispozícii 100 % náhradných náplní pre prvých 10 hasiacich prístrojov a 50 % pre ostatné hasiace prístroje, ale nie viac ako 60.

2. V prípade plavidiel s dĺžkou 45 metrov a menej a hasiacich prístrojov, ktoré nie je možné na palube opakovane plniť, musí byť namiesto náhradných náplní k dispozícii minimálne 50 % ďalších hasiacich prístrojov rovnakého druhu a kapacity.

3. Na palube sa musí nachádzať návod na opakované plnenie. Na opakované plnenie príslušných hasiacich prístrojov sa môžu použiť iba schválené náplne.

Hasiace prístroje musia byť každoročne preskúšané zodpovednou osobou, ktorú oprávnila správa. Na každom odskúšanom hasiacom prístroji sa musí nachádzať značka označujúca, že prístroj bol odskúšaný. Všetky nádoby stálych tlakovo plnených hasiacich prístrojov a pohonných plynov pre hasiace prístroje, ktoré nie sú plnené pod tlakom, sa musia každých 10 rokov podrobiť hydraulickej tlakovej skúške.

Predpis 39: Prenosné hasiace prístroje v riadiacich strediskách a ubytovacích a prevádzkových priestoroch

1. Okrem prípadov v nižšie uvedenom bode 2 musí byť pre každý druh hasiaceho prístroja nachádzajúci sa na palube, ktorý je možné na palube opakovane naplniť, k dispozícii minimálne 100 % náhradných náplní pre prvých 10 hasiacich prístrojov a 50 % pre ostatné hasiace prístroje, ale nie viac ako 60.

2. V prípade plavidiel s dĺžkou 45 metrov a menej a hasiacich prístrojov, ktoré nie je možné na palube opakovane naplniť, musí byť namiesto náhradných náplní k dispozícii minimálne 50 % ďalších hasiacich prístrojov rovnakého druhu a kapacity.

3. Na palube sa musí nachádzať návod na opakované plnenie. Na opakované plnenie príslušných hasiacich prístrojov sa môžu použiť iba schválené náplne.

Predpis 41: Požiarna výzbroj

V prípade plavidiel s dĺžkou 45 metrov a viac sa musia nachádzať na palube minimálne dve požiarne výzbroje, ktoré sa nachádzajú na ľahko dostupných a od seba vzdialených miestach, kde je malá pravdepodobnosť, že budú nedostupné v prípade požiaru. Požiarna výzbroj musí byť v súlade s IMO kódom pre požiarne bezpečnostné systémy kapitola III predpisy 2.1, 2.1.1 a 2.1.2.

Musia byť k dispozícii minimálne dve náhradné náplne pre každý z požadovaných dýchacích prístrojov.

Predpis 42: Plán protipožiarnej ochrany

Plán protipožiarnej ochrany musí byť permanentne vyvesený.

Obsah tohto plánu musí byť v súlade s Rezolúciou IMO A.654(16) „Grafické symboly pre plány protipožiarnej ochrany“ a Rezolúciou IMO A.756(18) „Príručka o informáciách, ktoré majú byť uvedené v plánoch protipožiarnej ochrany“.

V prípade plavidiel s dĺžkou menej ako 45 m môže správa upustiť od tejto požiadavky.

KAPITOLA VI: OCHRANA POSÁDKY

Predpis 3: Štíty, držadlá a ochranné zábradlia

Minimálna kolmá vzdialenosť od najhlbšej nákladovej vodorysky k najnižšiemu bodu na vrchu štítu alebo k okraju pracovnej paluby, ak je nainštalované ochranné zábradlie, poskytne dostatočnú ochranu posádky pred špliechajúcou vodou pri zohľadnení stavu mora a poveternostných podmienok, v ktorých sa plavidlo môže plaviť, oblasti činnosti, druhu plavidla a spôsobu rybolovu. Výška voľného boku meraná v strede lode od okraja pracovnej paluby, odkiaľ sa vykonáva rybolov, nesmie byť menšia ako 300 mm a menšia ako výška voľného boku zodpovedajúca maximálne povolenému ponoru podľa toho, ktorá hodnota je vyššia. V prípade plavidiel s krytou pracovnou palubou, ktoré sú tak usporiadané, aby voda nezasiahla kryté pracovné priestory, sa nevyžaduje žiadna iná výška voľného boku ako maximálny povolený ponor.

Predpis 4: Schodiská a rebríky

Pre bezpečnosť posádky musia byť k dispozícii schodiská a rebríky primeranej veľkosti a pevnosti s držadlami a nešmykľavým povrchom a musia byť skonštruované v súlade s príslušnými ISO normami.

KAPITOLA VII: ZÁCHRANNÉ PROSTRIEDKY A ZARIADENIA

Predpis 3: Hodnotenie, skúšanie a schválenie záchranných prostriedkov a zariadení

Správa sa pred schválením záchranných prostriedkov a zariadení uistí, že takéto záchranné prostriedky a zariadenia boli odskúšané, aby sa potvrdilo, že zodpovedajú požiadavkám tejto kapitoly v súlade s požiadavkami smernice Rady 96/98/ES ( 20 ) o vybavení námorných lodí, ktorá obsahuje odporúčania IMO na skúšanie záchranných prostriedkov.

Záchranné prostriedky požadované na základe tejto kapitoly, ktorých podrobná špecifikácia nie je uvedená v časti C, musia vyhovovať požiadavkám správy pri zohľadnení podrobnej špecifikácie, ktorá je pre tieto prístroje uvedená v kapitole III Solas z roku 1974 v znení neskorších predpisov a v IMO kóde pre záchranné prostriedky.

Predpis 6: Dostupnosť a uskladnenie záchranných plavidiel a pohotovostných člnov

Každé záchranné plavidlo musí byť uskladnené:

— tak, aby ani záchranné plavidlo, ani zariadenia na jeho uskladnenie neprekážali pri činnosti iného záchranného plavidla alebo pohotovostného člna na žiadnom mieste ich pôsobenia,

— pokiaľ je to bezpečné a uskutočniteľné, čo najbližšie k povrchu vody v prípade záchranného plavidla iného ako záchranná plť, ktoré je určené na spustenie na vodu prehodením cez palubu, v takej pozícii, aby záchranné plavidlo nebolo pri nalodení nižšie ako 2 m nad čiarou vodorysky plne naloženého plavidla v prípade nepriaznivého sklonu 10° alebo 20° v každom smere alebo v uhle, pri ktorom je okraj otvorenej paluby ponorený podľa toho, ktorá hodnota je menšia,

— v stálej pohotovosti tak, aby členovia posádky mohli vykonať prípravy na nalodenie a spustenie na vodu za menej ako 5 minút,

— s plnou výbavou, ako sa vyžaduje na základe tejto kapitoly.

Predpis 23: Pohotovostné člny

Pohotovostné člny môžu byť buď pevné, alebo nafukovacie alebo kombinácia oboch možností a musia byť:

i) väčšie ako 3,8 m a menšie ako 8,5 m do dĺžky, okrem plavidiel s dĺžkou menej ako 45 m, v prípade ktorých kvôli veľkosti plavidla alebo z iných dôvodov, keď sa preprava takýchto člnov považuje za neúčelnú a neuskutočniteľnú, môže správa uznať záchranný čln s menšou dĺžkou, ale nie menej ako 3,3 m;

ii) spôsobilé na prepravu aspoň piatich sediacich osôb a jednej ležiacej alebo v prípade plavidiel s dĺžkou menej ako 45 m a záchranných člnov menších ako 3,8 m aspoň štyroch sediacich osôb a jednej ležiacej.

Počet osôb, ktoré je povolené umiestniť na čln, stanoví správa na základe záťažovej skúšky miest na sedenie. Minimálna prepravná kapacita musí zodpovedať predpisu 23 ods. 1 písm. b) bod ii). Okrem kormidelníka sa môžu miesta na sedenie nachádzať na podlahe. Žiadna časť miest na sedenie sa nesmie nachádzať na okrajníku, lodnom zrkadle alebo nafúknutom vztlakovom telese po bokoch člnu.

▼B









PRÍLOHA II

Prispôsobenie ustanovení kapitol IV, V, VII a IX prílohy k protokolu Torremolinos v súlade s jeho článkom 3 ods. 4 s cieľom uplatnenia na nové rybárske plavidlá dlhé 24 metrov a viac

KAPITOLA IV: STROJNÉ A ELEKTRICKÉ ZARIADENIA A STROJOVNE BEZ TRVALEJ OBSLUHY

Predpis 1: Použitie

Znie takto:

„Ak nie je stanovené inak, uplatňuje sa táto kapitola na nové rybárske plavidlá dlhé 24 metrov a viac.“

Predpis 7: Komunikácia medzi kormidelňou a priestormi strojovne

S nasledovným doplnkom znie takto:

„Dva samostatné komunikačné prostriedky … musia byť k dispozícii, z ktorých jeden je telegraf v strojovni, u plavidiel s dĺžkou menšou než 45 metrov, kde je hnacie strojné zariadenie priamo ovládané z kormidelne, môže správa uznať komunikačné prostriedky iné než je telegraf v strojovni.“

Predpis 8: Ovládanie hnacieho strojného zariadenia z kormidelne

Odsek 1 písm. d) znie s nasledovným doplnkom takto:

„… alebo riadiaca miestnosť. Na plavidlách s dĺžkou menšou než 45 metrov môže správa povoliť, aby riadiace stanovište v priestore strojovne bolo len núdzovým stanovišťom za predpokladu, že monitorovanie a riadenie v kormidelni je primerané.“

Predpis 16: Hlavný zdroj elektrického prúdu

Odsek 1 písm. b) znie s nasledovným doplnkom takto:

„… pričom sú agregáty zastavené. U plavidiel s dĺžkou menšou než 45 metrov však v prípade zastavení ktoréhokoľvek z agregátu je nevyhnutné zabezpečiť len činnosť obsluhy nutnej na pohon a bezpečnosť plavidiel.“

Predpis 17: Núdzový zdroj elektrického prúdu

Odsek 6 znie s nasledovným doplnkom takto:

„… Akumulátorová batéria inštalovaná v súlade s týmto predpisom, iná než batéria inštalovaná u rádiového vysielača a prijímača u plavidiel s dĺžkou menšou než 45 metrov, musí byť inštalovaná …“

.

Predpis 22: Poplachový systém

Odsek 2 písm. a) znie s nasledovným doplnkom takto:

„Poplachový systém … na vhodnom meste. U plavidiel s dĺžkou menšou než 45 metrov však správa môže povoliť, aby bol systém schopný zvukovo a vizuálne ukazovať každú z poplachových funkcií len v kormidelni.“

Odsek 2 písm. b) znie s nasledovným doplnkom takto:

„U plavidiel s dĺžkou 45 metrov a viac musí byť poplachový systém napojený na …“

.

Odsek 2 písm. c) znie s nasledovným doplnkom takto:

„U plavidiel s dĺžkou 45 metrov a viac poplach pre strojníka …“

.

KAPITOLA V: PROTIPOŽIARNA OCHRANA, HLÁSIČE POŽIARU, HASENIE POŽIARU A BOJ PROTI POŽIARU

Predpis 2: Definície

Odsek 14 písm. b) znie s nasledovnou zmenou takto:

„… minimálne 375 kilowatt.“

ČASŤ C

Názov sa nahrádza takto:

BEZPEČNOSTNÉ PROTIPOŽIARNE OPATRENIA U PLAVIDIEL S DĹŽKOU 24 METROV A VIAC, ALE MENŠOU NEŽ 60 METROV“

Predpis 35: Požiarne čerpadlá

Vkladá sa tento odsek:

„Bez ohľadu na ustanovenia predpisu V/35 (1) musia byť vždy k dispozícii aspoň dve požiarne čerpadlá.“

K odseku 8 sa dopĺňa:

„… alebo 25 m3/hod. podľa toho, ktorá hodnota je väčšia.“

Predpis 40: Protipožiarne hasiace prístroje v priestoroch strojovne

Odsek 1 písm. a) sa mení takto:

„… minimálne 375 kilowattov …“

.

KAPITOLA VII: ZÁCHRANNÉ PROSTREDKY A ZARIADENIA

Predpis 1: Použitie

Odsek 1 sa mení takto:

„1. Ak nie je stanovené inak, táto kapitola sa vzťahuje na nové plavidlá dlhé 24 metrov a viac.“

Predpis 5: Počet a typy záchranných plavidiel a záchranných člnov

1. Začiatok odseku 3 znie takto: „Plavidlá s dĺžkou menšou než 75 metrov, ale s dĺžkou 45 metrov a viac musia spĺňať nasledovné:“ .

2. Dopĺňa sa tento nový odsek 3 písm. a): „(3a) Plavidlá s dĺžkou menšou než 45 metrov musia byť vybavené: a) záchranným plavidlom s celkovou kapacitou postačujúcou k umiestneniu najmenej 200 % z celkového počtu osôb na lodi. Dostatočný počet týchto záchranných plavidiel pre minimálne všetky osoby nachádzajúce sa na palube musí byť schopný spustenia z oboch strán rybárskeho plavidla; a b) záchranným člnom okrem prípadu, keď správa uzná, že toto vybavenie nie je potrebné vzhľadom na rozmery a manévrovaciu schopnosť plavidla, blízku dostupnosť pátracích a záchranárskych zariadení a meteorologických výstražných systémov, pôsobenie plavidla v oblasti nevystavenej nepriaznivému počasiu alebo sezónnym charakteristikám prevádzky.“

3. Začiatok odseku 4 znie takto: „Namiesto splnenia požiadaviek odsekov 2 písm. a), 3 písm. a) a 3a písm. a) môžu plavidlá prepravovať…“ .

Predpis 10: Záchranné kolesá

1. Pododsek 1 písm. b) znie takto: „šesť záchranných kolies v plavidlách s dĺžkou menšou než 75 metrov, ale s dĺžkou 45 metrov a viac;“

2. Vkladá sa tento nový pododsek 1 písm. c): „1c) štyri záchranné kolesá v plavidlách s dĺžkou menšou než 45 metrov.“

Predpis 13: Rádiové záchranné prostriedky

Vkladá sa tento nový odsek 1a:

„1a Pre plavidlá s dĺžkou menšou než 45 metrov sa však počet týchto prostriedkov môže znížiť na dva, ak správa považuje prepravovanie týchto troch prístrojov za zbytočné z hľadiska oblasti pôsobenia plavidla a počtu osôb zamestnaných na lodi;“

.

Predpis 14: Radarové odpovedače

S nasledovným doplnkom na konci znie takto:

„… v každom záchrannom plavidle. V každom plavidle s dĺžkou menšou než 45 metrov musí byť k dispozícii aspoň jeden radarový odpovedač.“

KAPITOLA IX: RÁDIOKOMUNIKÁCIE

Predpis 1: Použitie

Odsek 1 prvá veta znie takto:

„Ak nie je stanovené inak, vzťahuje sa táto kapitola na nové plavidlá s dĺžkou 24 metrov a viac a na existujúce plavidlá s dĺžkou 45 metrov a viac.“

▼M1

Nariadenie 7: Rádiové vybavenie - morská oblasť A1

Vkladá sa tento nový odsek 4:

„Bez ohľadu na ustanovenia nariadenia 4 písm. a) môžu byť nové rybárske plavidlá s dĺžkou 24 metrov a viac, ale menšou než 45 metrov, plávajúce výhradne v morskej oblasti A1, vyňaté správou z požiadaviek nariadení 6 ods. 1 písm. f) a 7 ods. 3 za predpokladu, že sú vybavené rádiovým zariadením VHF, ako je predpísané nariadením 6 ods. 1 písm. a), a okrem toho rádiovým zariadením VHF používajúcim digitálne selektívne volanie na odovzdávanie núdzových signálov z lode na breh, ako je predpísané nariadením 7 ods. 1 písm. a).“

▼B









PRÍLOHA III

Regionálne a miestne ustanovenia (články 3 ods. 3 a 4 ods. 1)

A. „Severné“ regionálne ustanovenia

1. Oblasť použitia

Ak nie je inde uvedené inak, sú to vody severne od hranice znázornenej na mape pripojenej k tejto prílohe okrem Baltického mora. Táto hranica je definovaná rovnobežkou 62° S od západného pobrežia Nórska po dĺžku 4° J, potom poludníkom dĺžky 4° Z k rovnobežke 60° 30′ S, potom rovnobežkou 60° 30′ S k dĺžke 5° Z, odtiaľ poludníkom dĺžky 5° Z k rovnobežke 60o S, potom rovnobežkou 60° S k dĺžke 15° Z, odtiaľ poludníkom dĺžky 15° Z k rovnobežke 62° S, odtiaľ rovnobežkou 62° S k dĺžke 27° Z, potom poludníkom dĺžky 27° Z k rovnobežke 59° S a odtiaľ rovnobežkou 59° S k západu.

2. Definície

„Silná ľadová triešť“ je ľadová triešť pokrývajúca 8/10 alebo viac morského povrchu.

3. Predpis III/7 (1) (Prevádzkové podmienky)

Okrem špecifických prevádzkových podmienok uvedených v predpise III/7 (1) sa berú do úvahy aj tieto prevádzkové podmienky:

e) prevádzkové podmienky b), c) alebo d), z ktorých vyplýva najnižšia hodnota stability parametrov obsiahnutých v kritériách stability uvedených v predpise 2, sa vypočítavajú vrátane zväčšovania ľadu v súlade s ustanovením predpisu III/S:

f) plavidlá používajúce vlečné siete: odchod z rybolovných oblastí s rybolovným výstrojom, žiadny úlovok a 30 % zásob alebo paliva, atď., s ohľadom na zväčšovanie ľadu v súlade s ustanovením predpisu III/8.

4. Predpis III/8 (zväčšovanie ľadu)

Špecifické požiadavky predpisu III/8 a špecifické pokyny dané odporúčaním 2. konferencie Torremolinos sa používajú v príslušnej oblasti, t. j. aj mimo hranice znázornenej na mape priloženej k vyššie uvedenému odporúčaniu.

Bez ohľadu na ustanovenia predpisu III/8 (1) a) a b) sa pri výpočte stability u plavidiel pôsobiacich v oblasti severne od rovnobežky 63° S medzi rovnobežkou 28° Z a dĺžkou 11° Z prihliada k námrazám:

a) 40 kilogramov na štvorcový meter na palubách a chodbách vystavených účinkom počasia;

b) 10 kilogramov na štvorcový meter na vyčnievajúce plochy na strane plavidla nad vodnou hladinou.

5. Predpis VII/5 (2)b) a (3) b) (počty a druhy záchranných plavidiel a záchranných člnov)

Bez ohľadu na ustanovenia predpisu VII/5 (2) b), (3) b) a (3a) na rybárske plavidlá, ktorých trup je stavaný tak, aby bol v súlade s predpismi uznanej organizácie a ktorá sa plaví vo vodách so silnou koncentráciou ľadovej triešte v súlade s predpisom II/1/2 prílohy k protokolu Torremolinos, musí byť záchranné plavidlo alebo záchranný čln požadovaný v (2) b), (3) b) alebo v (3) a) b) aspoň čiastočne zakrytý (ako je definované v predpise VII/18) a musí mať dostatočnú kapacitu na umiestnenie všetkých osôb na palube.

6. Predpis VII/9 (záchranný oblek a ochranné prostriedky proti chladu)

Bez ohľadu na ustanovenia predpisu VII/9 musí byť pre každú osobu na palube k dispozícii schválený záchranný oblek vhodnej veľkosti, ktorý vyhovuje ustanoveniam predpisu VII/25 vrátane opatrení vzťahujúcich sa k vyššie uvedenému predpisu a opatrení uvedených v prílohe pod bodom 1.8.

7. Predpis VII/14 (radarový odpovedač)

Okrem ustanovení kapitoly VII časť B, musí byť každé záchranné plavidlo, záchranný čln a záchranná plť trvalo vybavené schváleným radarovým odpovedačom schopným pracovať v pásme 9 GHz.

8. Predpis VII/25 (záchranné obleky)

Bez ohľadu na ustanovenia predpisu VII/25 tvoria všetky záchranné obleky požadované podľa bodu 1.6 tejto prílohy jeden celok, musia byť vyhotovené z materiálu s vnútornou izoláciou a musia sa udržať na vode podľa predpisu VII/24 (1) c) i). Rovnako musia byť dodržané všetky ostatné príslušné ustanovenia predpisu VII/25.

9. Predpis X/3 (7) (radarové zariadenia)

Bez ohľadu na ustanovenia predpisu X/3 (7) musí byť každé plavidlo s dĺžkou 24 metrov a viac vybavené radarovým zariadením podľa požiadaviek správy. Toto radarové zariadenie musí byť schopné pracovať v pásme 9 GHz.

10. Predpis X/5 (signálne vybavenie)

Okrem ustanovení predpisu X/5 musí byť každé plavidlo pôsobiace vo vodách, kde sa môže vyskytnúť ľadová triešť, vybavené aspoň jedným pátracím svetlom so svietivosťou minimálne 1 lux, merané vo vzdialenosti 750 metrov.

B. „Južné“ regionálne ustanovenia

1. Oblasti použitia

Stredozemné more a pobrežné oblasti do 20 míľ od pobrežia Španielska a Portugalska patriace do letného pásma Atlantického oceánu, ako je vymedzené na „Mape pásiem a sezónnych oblastí“ v prílohe II k Medzinárodnému dohovoru z roku 1996 o nákladovej značke ( 21 ), v platnom znení.

2. Predpis VII/9 (1) (záchranné obleky)

S ohľadom na ustanovenia odseku 4 predpisu VII/9 sa na koniec odseku 1 vkladá táto veta:

„U plavidiel s dĺžkou menšou než 45 metrov nemusí byť počet záchranných oblekov väčší než dva.“

3. Predpis IX/1 (rádiokomunikácie)

Dopĺňa sa tento nový odsek 1a:

„Táto kapitola sa rovnako vzťahuje na nové plavidlá s dĺžkou 24 metrov a viac za predpokladu, že oblasť, v ktorej pôsobí, je vhodne zabezpečovaná pobrežnou stanicou pôsobiacou v súlade s rámcovým plánom IMO master plan.“

.

SEVERNÝ REGIÓN









PRÍLOHA IV

Špecifické bezpečnostné požiadavky (článok 3 ods. 4)

KAPITOLA II: KONŠTRUKCIA, VODOTESNOSŤ A VYBAVENIE

Dopĺňajú sa tieto nové predpisy:

„Predpis 16: Pracovné paluby s uzavretou nadstavbou

1. Tieto paluby musia byť vybavené účinným odvodňovacím systémom s odvodňovacou kapacitou primeranou na odstránenie preplachovacej vody a rybích vnútorností.

2. Všetky otvory potrebné na rybolovnú činnosť musia byť vybavené prostriedkami na rýchle a účinné uzavretie jednou osobou.

3. Keď je úlovok umiestnený na takú palubu s cieľom manipulácie a spracovania, dá sa do nádrží. Tieto nádrže musia vyhovovať predpisu 11 kapitole III. Musia byť vybavené účinným odvodňovacím systémom. Musí byť k dispozícii dostatočná ochrana pred nežiadúcim prítokom vody na pracovnú palubu.

4. Tieto paluby musia byť vybavené aspoň dvoma odtokmi.

5. Svetlá výška pracovného priestoru musí byť na všetkých miestach minimálne dva metre.

6. Musí byť k dispozícii pevný ventilačný systém zabezpečujúci aspoň šesťnásobnú výmenu vzduchu za hodinu.

Predpis 17: Značky ponoru

1. Všetky lode musia byť vybavené značkami ponoru v decimetroch na oboch stranách prednej a zadnej časti lode.

2. Tieto značky musia byť, pokiaľ je to možné, umiestnené čo najbližšie ku kolmiciam.

Predpis 18: Nádrže na ryby v mrznúcich alebo chladných morských vodách

1. Ak sú používané nádrže v mrznúcich alebo chladných vodách alebo sú používané podobné systémy nádrží, musia byť vybavené samostatným, trvalo inštalovaným prístrojom na naplňovanie a vypúšťanie morskej vody.

2. Ak sú tieto nádrže používané aj na prepravu suchého nákladu, musia byť vybavené odtokovým systémom a dostatočnými prostriedkami na zamedzenie presakovania vody z odtokových systémov do nádrží.“

KAPITOLA III: STABILITA A SÚVISIACA SPÔSOBILOSŤ K PLAVBE

Predpis 9: Test náklonu

Dopĺňa sa tento nový odsek 4:

„4. Test náklonu a určenie podmienok požadovaných predpisom III/9 (1) sa vykonáva minimálne každých 10 rokov.“

KAPITOLA IV: STROJOVŇA A ELEKTRICKÉ ZARIADENIA A PRIESTORY STROJOVNE BEZ STÁLEJ OBSLUHY

Predpis 13: Kormidlo

K odseku 10 sa dopĺňa tento text:

„Ak je zdrojom energie elektrina, musí byť núdzový zdroj elektrického prúdu schopný zabezpečovať činnosť pomocných prostriedkov na uvedenie kormidla do činnosti počas najmenej 10 minút.“

Predpis 16: Hlavný zdroj elektrického prúdu

Dopĺňa sa tento odsek 3:

„3. Navigačné svetlá, ak sú výhradne elektrické, musia byť napájané prostredníctvom vlastného samostatného rozvádzača a musia byť k dispozícii dostatočné prostriedky na kontrolu takých svetiel.“

Predpis 17: Núdzový zdroj elektrického prúdu

Bez ohľadu na odsek 2 musí byť u plavidiel s dĺžkou 45 metrov a viac núdzový zdroj elektrického prúdu schopný napájať zariadenia uvedené vo vyššie spomínanom predpise počas minimálne osem hodín.

KAPITOLA V: PROTIPOŽIARNA OCHRANA, HLÁSIČE POŽIARU, HASENIE POŽIARU A BOJ PROTI POŽIARU

Predpis 22: Hasiace prostriedky v priestoroch strojovne

Bez ohľadu na ustanovenia tohto predpisu musia byť všetky priestory strojovne kategórie A vybavené pevným hasiacim prístrojom.

Predpis 40: Hasiace prostriedky v priestoroch strojovne

Bez ohľadu na ustanovenia tohto predpisu musia byť všetky priestory strojovne kategórie A vybavené pevným hasiacim prístrojom.









PRÍLOHA V

FORMULÁRE OSVEDČENIA O ZHODE, OSVEDČENIE O VÝNIMKE A ZÁZNAM O VYBAVENÍ